钦定古今图书集成/理学汇编/学行典/第249卷 > 江思忠
## 钦定古今图书集成/理学汇编/学行典/第249卷 > 江思忠

按《安庆府志》：“江思忠，字尽吾，性孝友。仲兄思悌未及
壮即卒，藐孤仅三龄，抚之成立。生平慷慨好施，济贫
赈乏，其不能偿者，即焚券不取。且素履端方，偶疫疾
大行，亲朋仆婢或染时症，每闻思忠登堂入室，咸云
其祟畏正人远匿矣。藉以护庇，得痊者甚多。暮年三
举乡饮大宾，竟不一出，时论高之。子之湘，峨嵋令，赠”
如其官。孙皋成进士。